Diari Oficial de la Generalitat Valenciana


Sumari del DOGV 8521, del 03-04-2019 (2019/2964)

RESOLUCIÓ d'1 de març de 2019, de la Direcció General d'Investigació, Innovació, Tecnologia i Qualitat, per la qual es concedeix la renovació de l'autorització sanitària per a l'obtenció de membrana amniòtica i implant de membrana amniòtica per a patologia oftàlmica a l'Hospital Universitari Dr. Peset Aleixandre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/2964


Data del document
:   01-03-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ d'1 de març de 2019, de la Direcció General d'Investigació, Innovació, Tecnologia i Qualitat, per la qual es concedeix la renovació de l'autorització sanitària per a l'obtenció de membrana amniòtica i implant de membrana amniòtica per a patologia oftàlmica a l'Hospital Universitari Dr. Peset Aleixandre. [2019/2964]  
L'Hospital Universitari Dr. Peset Aleixandre va renovar l'autorització sanitària per efectuar l'obtenció de membrana amniòtica i implant de membrana amniòtica per a patologia oftàlmica, mitjançant la resolució de la conselleria de Sanitat de 27 de febrer de 2015.  
Fracisco Dolz Sinisterra va presentar la sol·licitud de renovació d'autorització per l'obtenció de membrana amniòtica i implant de membrana amniòtica per a patologia oftàlmica, de l'Hospital Universitari Dr. Peset Aleixandre, amb data 15 de gener de 2019.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent, segons el que disposa l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual estableix les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat i el Decret 93/2018, de 13 de juliol, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el que estableix el Reial decret 1723/2012, de 28 de desembre, pel que es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen les normes de qualitat i seguretat, el Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i en l'Ordre de 26 de febrer de 2008, del conseller de Sanitat.  
  
Vistos els antecedents de fet i els preceptes legals esmentats i els altres que s'apliquen, resolc:  
  
Renovar l'autorització sanitària per l'obtenció de membrana amniòtica i implant de membrana amniòtica per a patologia oftàlmica de l'Hospital Universitari Dr. Peset Aleixandre. L'autorització és vàlida per un període de 4 anys, a partir de la data d'aquesta resolució.  
  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmès a la inspecció i el control d'aquesta Conselleria.  
Aquesta resolució es notifica a les persones interessades, amb l'advertiment que no esgota la via administrativa i que hi poden interposar un recurs d'alçada, davant de la Secretaria Autonòmica de Salut Pública i del Sistema Sanitari Públic, en el termini d'un mes comptat des de l'endemà de la data de notificació.  
  
València, 1 de març de 2019.- La directora general d'Investigació, Innovació, Tecnologia i Qualitat: Ana María Ávila Peñalver.